Jean Pierre Mifsud Triganza

Jean Pierre Mifsud Triganza (twieled fl-20 ta' Novembru 1981) huwa plejer tal-futbol  Malti li jilgħab bħala attakkant mal' Żabbar St. Patrick.

 Karriera 
 Floriana 

Mifsud Triganza beda l-karriera tiegħu ma' Floriana u ġie promoss mal-ewwel tim matul l-istaġun 2000–01. Hu deher darbtejn u skorja l-ewwel gowl tiegħu fi dro ta' 1-1 kontra Naxxar Lions fis-17 ta' Settembru 2000.

Sabiex jikseb iktar esperjenza, Mifsud Triganza ġie misluf għall-bqija tal-istaġun lill-klabb tat-Tielet Diviżjoni, Msida St. Joseph. Hu kien figura prinċipali tat-tim hekk kif bis-17-il gowl tiegħu hu għen fil-promozzjoni awtomatika. Għall-istaġun ta' wara baqa' misluf mat-tim Misidjan, u għal darb'oħra rnexxielu jirrepetti l-istaġun pożittiv meta skorja 24 gowl u akkwista flimkien mat-tim l-promozzjoni għall-Ewwel Diviżjoni Maltija.

Lura ma' Floriana hu stabilixxa ruħu fejn għall-istaġun 2002–03 sab ix-xibka erba' darbiet, bil-klabb jaħrab ir-relegazzjoni bi ftit hekk kif spiċċaw it-tieni fir-Relegation Pool. li l-klabb sofra r-relegazzjoni wara li spiċċaw ta' qabel tal-aħħar fil-klassifika.

 Birkirkara 

Il-prestazzjonijiet eklatanti tiegħu wassluh għal trasferiment ma' Birkirkara matul is-suq tat-trasferiment ta' Jannar 2004. Huwa kompla fuq l-esperjenza li kellu u għamel 9 apparenzi u skorja erba 'gowls għal Birkirkara matul l-istaġun 2003–04, meta t-tim tiegħu spiċċa fit-tieni post fil-kampjonat.

Fl-istaġun 2004–05, l-ewwel staġun sħiħ ta' Mifsud Triganza ma' Birkirkara, kompla jissiġilla postu mal-ewwel ħdax hekk kif it-12-il gowls tiegħu reġgħu taw it-tieni post lill-klabb Kalkariż u r-rebħ tal-U*Bet FA Trophy. Fl-istaġun ta' wara hu rebaħ l-ewwel kampjonat tiegħu, it-tieni wieħed fl-istorja tal-klabb.

Iż-żewġ staġuni ta' wara raw lil Birkirkara jispiċċaw fit-tielet post, b'Mifsud Triganza ikompli xorta waħda bil-vena ta' gowls, bi 11-il gowl kull staġun. L-istaġun 2007–08 kien immarkat bir-rebħ tat-tieni FA Trophy.

 Sliema Wanderers 

F'Ġunju tal-2009 huwa telaq lil Birkirkara biex jissieħeb ma' Sliema Wanderers. Huwa ddebutta fil-Premier League mal-Wanderers fit-30 ta' Awwissu 2009, fit-telfa ta' 1–0 kontra Qormi. Mifsud Triganza skorja l-ewwel gowl ma' Sliema fis-17 t'Ottubru 2009, bi tliet gowls f'logħba kontra Ħamrun Spartans.

 Lura ma' Birkirkara 

F'Jannar tal-2012, Mifsud Triganza mar lura ma' Birkirkara u ffirma kuntratt ta' tlett snin u nofs mal-istripes. Mal-klabb reġa' rebaħ il-kampjonat fl-istaġun 2012–13 u spiċċa t-tieni l-aqwa skorer tat-tim b'10 gowls.

 Valletta 

Fil-31 ta' Awwissu 2013, fl-aħħar ġurnata tas-suq tat-trasferimenti, Mifsud Triganza ssieħeb ma' Valletta. Huwa għamel id-debutt tiegħu ma' Valletta f'logħba kontra Qormi. 

 Internazzjonali 

Mifsud Triganza ddebutta mat-tim nazzjonali ta' Malta fit-telfa ta' 1–0 kontra l-Iżlanda tad-19 ta' Novembru 2008.

 Statistika 

 Klabb Kampjonat Tazza Tazza tal-Kampjonat Kontinentali Total Staġun  Klabb  Kampjonat Preż  Gowls Preż  Gowls Preż  Gowls Preż  Gowls Preż  Gowls Malta Kampjanat Tazza Maltija Tazza tal-Kampjonat Ewropa Total2000–01FlorianaPremier League Malti21000000212001–02Msida Saint-Joseph (self)Tieni Diviżjoni Maltija10 24000000 242002–03FlorianaPremier League Malti1740000001742003–041230000001232003–04Birkirkara94000000942004–05211200000021122005–062080000002082006–07201100000020112007–08251100000025112008–092580000002582009–10Sliema Wanderers1080000001082011–12Birkirkara75000000752012–13228000000228 Total Malta175107000000175107 Total tal-Karriera175107000000175107

 Unuri 
 Klabb 

Msida Saint-Joseph
 Tieni Diviżjoni Maltija: 2001–02

Birkirkara
 Premier League Malti: 2005–06, 2012–13
 Tazza Maltija: 2005, 2008

 Referenzi 

 Ħoloq esterni 


Kategorija:Twieldu fl-1981
Kategorija:Nies ħajjin
Kategorija:Futbolers Maltin
Kategorija:Plejers ta' Floriana FC
Kategorija:Plejers ta' Msida Saint-Joseph FC
Kategorija:Plejers ta' Sliema Wanderers FC
Kategorija:Plejers ta' Birkirkara FC
Kategorija:Plejers ta' Valletta FC
Kategorija:Plejers tal-Premier League Malti